Հոկտեմբերի 17-18-ը Մեսրոպ Մաշտոցի անվան Մատենադարանում կայացել է «Նարեկացիական ընթերցումներ» 3-րդ միջազգային գիտաժողովը: Ամենամյա գիտաժողովը նվիրված է Տիեզերական վարդապետ Գրիգոր Նարեկացու գրական ժառանգությանը, մասնավորապես՝ հոգեւոր գանձերին եւ տաղերին: Երկու օրերի ընթացքում ելույթ են ունենցել նարեկացիագիտության ոլորտի հայ եւ այլազգի գիտնականներ: Նախատեսված են նաեւ Հրաչյա Թամրազյանի «Գրիգոր Նարեկացին եւ Նարեկյան դպրոցը» աշխատության երրորդ հատորի, Աբրահամ Տերյանի «Սուրբ Գրիգոր Նարեկացու տոնական ստեղծագործությունները» գրքի անգլերեն թարգմանության եւ Վալդա Սալմինայի՝ Գրիգոր Նարեկացու «Մատյան»-ի լատիշերեն թարգմանության շնորհանդեսները: